Kritiku i Putinit, Navalny ndalohet të kandidojë për president
12 prej 13 anëtarëve të komisionit votuan kundër kandidimit të udhëheqësit të opozitës
Në Rusi, Komisioni Qëndror i Zgjedhjeve votoi sot për të penguar udhëheqësin e opozitës Alexei Navalny të kandidojë për zgjedhjet presidenciale që mbahen në muajin mars të vitit të ardhshëm. Sipas komisionit zoti Navalny është i papërshtatshëm për të kandiduar për President për shkak të një vendimi të pezulluar që e dënon atë me burg, për të cilin udhëheqësi i opozitës thotë se ishte i motivuar politikisht. Alexei Navalny paralajmëroi se do ta apelojë vendimin e Komisioni Zgjedhor ndërsa bëri thirrje për ta bojkotuar proçesin. Dymbëdhjetë anëtarë të komisionit prej 13 vetësh votuan kundër kandidimit të udhëheqësit të opozitës. Një anëtar abstenoi, duke cituar një konfliktit të mundshëm interesi. Sipas sondazheve Presidenti Vladimir Putin është në rrugë të mbarë për t’u rizgjedhur i qetë, që do të thotë se ai mund të mbetet në pushtet derisa në vitin 2024. Përpara votimit në Komisonin Qendror të Zgjedhjeve kreu i opozitës ruse Alexei Navalny tha se kishte marrë mbështetjen e nevojshme për t’u bërë pjesë e garës presidenciale për të sfiduar udhëheqësin aktual Vladimir Putin. Kritiku i kahershëm i presidentit Putinit fitoi dje mbështetjen e 742 personave nga 500 që është minimumi i nevojshëm për të nisur procesin e kandidimit zyrtar. "", tha Alexei Navalny udhëheqësi i opozitës ruse. Mbështetësit e zotit Navalny u mblodhën në qytete të shumta në të gjithë vendin, përfshirë Moskën dhe Shën Petersburgun. Pjesëmarrësit mbanin në duar karta të kuqe votimi në shenjë miratimi të kandidimit të zotit Navalny për garën presidenciale të planifikuar të zhvillohet në mars të 2018-s. "”, thotë Maryana, përkrahëse e Aleksei Navalny-t. Megjithatë Komisioni Qendror i Zgjedhjeve në Rusi procedoi sot me votimin për të ndaluar kandidimin e tij, duke e shpallur udhëheqësin e opozitës të papërshtatshëm për të kandiduar për President. Gjatë vitit të kaluar Alexei Navalny u burgos tre herë për organizim të takimeve publike dhe tubimeve në kundërshtim me ligjin. Sondazhet tregojnë se presidenti Putin gëzon mbështetjen e 80 përqind të votuesve dhe ai pritet t’i fitojë gjerësisht zgjedhjet. Por, siç tregojnë mitingjet e ditës së djeshme, mbështetja për Alexei Navalny po rritet, veçanërisht pas fushatave të tij të zhvilluara për një vit në zonat më rurale të Rusisë.